Număr record de oferte pentru un drum expres mult așteptat. Ce firme se bat pentru contract
Compania Națională de Investiții Rutiere a anunțat vineri, 28 februarie, că a primit un număr record de oferte de la întreprinderi pentru contractul de supervizare a lucrărilor de proiectare și execuție pe drumul expres Focșani-Brăila. Un număr de 14 firme sau asocieri s-au înscris în cursă pentru supravegherea lucrărilor legate de un contract de 5,3 miliarde de lei aferent drumului de 73 de kilometri.